
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 131 (1) 

Σύσταση Μονάδας στρατηγικού σχεδιασμού και ανάλυσης πολιτικής 
στο Υπουργείο Εθνικής Άμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 80 παράγραφοι 1 και 4 του Ν. 1892/90 
«Για τον εκσυγχρονισμό και την ανάπτυξη και άλλες διατάξεις» (ΦΕΚ 
101Α/90). 

2. Την με αριθμ. 126/1992 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας Κυβερνήσεως, 
Εθνικής Άμυνας, Εθνικής Οικονομίας και του Υπουργού Οικονομικών, 
αποφασίζουμε: 

«Άρθρο μόνο» 

1. Στο Υπουργείο Εθνικής Άμυνας συνιστάται κατά τα οριζόμενα 
•στις διατάξεις του άρθρου 80 του Ν. 1892/90 Μονάδα στρατηγικού 


σχεδιασμού και ανάλυσης πολιτικής που υπάγεται απευθείας στον 
Υπουργό. 

. 2. Για την στελέχωση της αυνιστωμένης, κατά την προηγούμενη πα¬ 
ράγραφο, Μονάδας, συνιστώνται στο Υπουργείο Εθνικής "Αμυνας, δέκα 
(10) θέσεις ειδικού επιστημονικού προσωπικού, με σχέση εργασίας ιδι¬ 
ωτικού δικαίου αορίστου χρόνου. 

Τα προσόντα διορισμού και η ειδικότητα για τις θέσεις αυτές ορίζο¬ 
νται σύμφωνα με τις διατάξεις του άρθρου 26 του Π.Δ. 194/1988 (Α 
84). 

Στον Υπουργό Εθνικής Άμυνας αναθέτουμε την δημοσίευση και 
εκτέλεση του παρόντος διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

/ ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΕΟΣ 

ΣΩΤΗΡΙΟΣ ΚΟΥΒΕΛΑΣ 

ΕΘΝΙΚΗΣ ΟΙΚΟΝΟΜΙΑΣ 

ΣΤΕΦΑΝΟΣ ΜΑΝΟΣ 


ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 

ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 132 (2) 

Ίδρυση Άμισθου Προξενείου στη 5&η(α Οπιζ 8© 1δ 8Ϊ6γγδ της Βολιβίας 
και ίδρυση Άμισθου Προξενείου στο ΡοιΤ-βυ-Ρηποβ της Αϊτής και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη: 

1. Το άρθρο 24 παράγραφος 6 του νόμου 419/1976 «Περί Οργανι¬ 
σμού του Υπουργείου Εξωτερικών» (ΦΕΚ 221, τ.Α") 

2. Το άρθρο 24 παράγραφος 5 του νόμου 1558/1985 «Κυβέρνηση 
και Κυβερνητικά Όργανα» (ΦΕΚ 137, τ.Α"). 

3. Τη Φ. 2410/26/ΑΣ 114 από 26.2.1991 πρόταση της Πρε¬ 
σβείας της Ελλάδας στη Βενεζουέλα και τη Φ. 2360/14/ΑΣ 483/ 
4.7.1991 πρόταση της Πρεσβείας της Ελλάδας στη Βραζιλία. 

4. Την απόφαση του Πρωθυπουργού και του Υπουργού Οικονομικών 
Υ. 1660/1007556/116/0006/23.1.1992 «Ανάθεση αρμοδιοτή¬ 
των του Υπουργού Οικονομικών στον Υφυπουργό Οικονομικών» (ΦΕΚ 
31 Β" 92). 

5. Την 137/1992 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας της Κυβέρνησης, Εξωτερικών 
και του Υφυπουργού Οικονομικών, αποφασίζουμε: 

Άρθρο 1 

Ιδρύεται Άμισθο Προξενείο στη δβηΐθ'Οηιζ 1β δίειτβ της Βολι¬ 
βίας. 

Περιφέρεια δικαιοδοσίας της πιο πάνω Προξενικής Αρχής ορίζονται οι 
επαρχίες δ&ηΐβ Ογοζ, Ββηί και Τειτ)8. 

Άρθρο 1 

Ιδρύεται Άμισθο Προξενείο στο ΡοτΙ-βιι-Ρπηοβ της Αϊτής. 

Περιφέρεια δικαιοδοσίας της πιο πάνω Προξενικής Αρχής, ορίζεται η 
.επικράτεια της Δημοκρατίας της Αϊτής. 

Στον Υπουργό Εξωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΕΞΩΤΕΡΙΚΟΝ 

ΣΩΤΗΡΗΣ ΚΟΥΒΕΛΑΣ ΑΝΤΩΝΗΣ ΣΑΜΑΡΑΣ 

ΥΦΥΠ. ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 133 (3) 

Επιβολή υγειονομικών και λοιπών μέτρων για την προστασία και εξυ¬ 
γίανση της κτηνοτροφίας από λοιμώδη και παρασιτικά νοσήματα των 

ζώων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 248/1914 «Περί 
οργανώσεως της Ζωοτεχνικής και Κτηνιατρικής υπηρεσίας» (Α 110), 
όπως συμπληρώθηκε με το άρθρο μόνο του από 23/24 Ιανουάριου 
1936 α.ν. «Περί συμπληρώσεως του Νόμου 248/1914 «περί οργανώ¬ 
σεως της Ζωοτεχνικής και Κτηνιατρικής Υπηρεσίας» (Α 47). 

2. Την 113/1992 γνωμοδότηση του Συμβουλίου της Επικράτειας 
μετά από πρόταση του Υπουργού Γεωργίας, αποφασίζουμε: 

Άρθρο 1 

1. Για την εξυγίανση της κτηνοτροφίας της χώρας από λοιμώδη και 
παρασιτικά νοσήματα των ζώων, συντάσσονται από την αρμόδια Δ/νση 
του Υπουργείου Γεωργίας προγράμματα εξυγίανσης του ζωικού κεφα¬ 
λαίου της χώρας από λοιμώδη και παρασιτικά νοσήματα, με τα οποία 
επιβάλλονται τα κατάλληλα υγειονομικά και λοιπά αναγκαία μέτρα για 
την επίτευξη των επιδιωκομένων στόχων. 

2. Τα προγράμματα της προηγούμενης παραγράφου εφαρμόζονται 
από τις περιφερειακές κτηνιατρικές υπηρεσίες σε ολόκληρη τη χώρα ή 
σε τμήματα αυτής, .μετά από απόφαση του Υπουργού Γεωργίας, η 
οποία ορίζει και το χρόνο έναρξης της εφαρμογής τους. 

Άρθρο 2 

1. Για την προστασία της εγχώριας κτηνοτροφίας από τον κίνδυνο 
επέκτασης εστιών λοιμωδών και παρασιτικών νοσημάτων, που εμφανί¬ 
ζονται για πρώτη φορά στη χώρα, επιβάλλονται, κατά την κρίση των 
κτηνιατρικών υπηρεσιών του Υπουργείου Γεωργίας, εκτός από τα προ- 
βλ,επόμενα από τις γενικές διατάξεις του από 26-3/24.4.1936 Β. Δ/ 
τος «περί μέτρων προς πρόληψιν και καταστολήν των μεταδοτικών νό¬ 
σων των κατοικίδιων ζώων» (Α 174), και τα ακόλουθα μέτρα: 

α) Απομόνωση της περιοχής στην οποία έχει εμφανισθεί η νόσος, 
δηλ. απαγόρευση διακίνησης των ζώων σ’ αυτήν, απαγόρευση εισόδου 
σ’ αυτήν και εξόδου ζώντων ζώων και προϊόντων αυτών. 

β) Υγειονομική σφαγή, δηλ. σφαγή των λοιμοβλήτων ή λοιμυπό- 
πτων ζώων μέσα σε ειδικούς χώρους στα λειτουργαύντα σφαγεία στους 
οποίους λαμβάνονται όλα τα απαραίτητα υγειονομικά μέτρα προς απο¬ 
φυγή διασποράς επιζωοτικών νοσημάτων. 

γ) θανάτωση, σύμφωνα με τις διατάξεις του άρθρου 12 του από 26- 
3/24.4.1936 Β. Δ/τος. 

δ) Ενταφιασμός ή αποτέφρωση των πτωμάτων των ανωτέρω ζώων 
καθώς και των προϊόντων αυτών. 

ε) Διενέργεια υποχρεωτικών εμβολιασμών όλων των ευπαθών στη 
νόσο ζώων. 

στ) Διενέργεια των απαραίτητων απολυμάνσεων. 

2. Στους ιδιοκτήτες ζωών που θανατώνονται ή σφάζονται, σύμφωνα 
με τα ανωτέρω, για την πρόληψη ή καταστολή μεταδοτικού νοσήματος 
καταβάλλεται αποζημίωση μέχρι και ολόκληρης της αξίας του ζώου 
πριν από τη νόσηση. Η αποζημίωση αυτή προσδιορίζεται από επιτροπή 


που συγκροτείται με απόφαση του Νομάρχη, ύστερα από πρόταση της 
νομαρχικού επιπέδου κτηνιατρικής αρχής, και αποτελείται από ένα κτη¬ 
νίατρο και έναν γεωπόνο, που ορίζονται με τους αναπληρωτές τόυς από 
τους υπηρετούντες στο νόμο, καθώς και έναν εκπρόσωπο της τοπικής 
αυτοδιοίκησης ή της τοπικής γεωργοκτηνοτροφικής οργάνωσης που 
ορίζεται με τον αναπληρωτή του από τον οικείο φορέα. 

Άρθρο 3 

Μεταδοτικά νοσήματα των ζώων για τα οποία η δήλωση του άρθρου 
6 του από 26-3/24.4.1936 Β. Δ/τος προς τις αρμόδιες αρχές είναι 
υποχρεωτική, ορίζονται τα αναφερόμενα στον κατωτέρω πίνακα: 

ΠΙΝΑΚΑΣ 

1. Αφθώδης πυρετός 

2. Πανώλης των βοοειδών 

3. Μεταδοτική πλευροπνευμονία των βοοειδών 

4. Σπογγώδης εγγεφαλοπάθεια των βοοειδών 

5. Ενζωοτική λεύκωση των βοοειδών 

6. Ψευδοφυματίωση των βοοειδών 

7. Ψευδοφυματίωση των αιγοπροβάτων 

8. Παραφυματίωση των βοοειδών 

9. Παραφυματίωση των αιγοπροβάτων 

10. Προϊούσα πνευμονία των αιγοπροβάτων (ΜΑΕϋΙ-νίδΝΑ) 

11. Αδενωματώδης πνευμονία των αιγοπροβάτων (ΙΑΑ05ΙΕΚΤΕ) 

12. Πυρετός (<2) 

13. Λιστεριάσεις 

14. Καταρροϊκός πυρετός των προβάτων 

15. Φυσσαλλιδώδης νόσος των χοίρων 

16. Κλασσική πανώλης των χοίρων π 

17. Αφρικανική πανώλης των χοίρων 

18. Ενζωοτική εγκεφαλομυελίτιδα των χοίρων (νόσος του ΤΕ5- 
εΗΕΝ) 

19. Ερυθρά των χοίρων 

20. Αναπαραγωγικό και αναπνευστικό σύνδρομο του χοίρου 

21. Πανώλης των πουλερικών 

22. Ψευδοπανώλης των πουλερικών (νόσος του ΝΕ\5ΈΑ8ΤΕΕ) 

23. Χολέρα των πτηνών (παστεριδίαση) 

24. Λοιμώδης λαρυγγοτραχειΐτιδα των πτηνών 

25. Σαλμονελλώσεις 

26. Μυξωμάτωση 

27. Πανώλης των ιπποειδών 

28. Φυσσαλλιδώδης στοματίτιδα 

29. Νόσος της κοιλάδας του ΚΙΡΤ 

30. Οζώδης δερματίτιδα 

31. Πανώλης των μικρών μηρυκαστικών 

32. Ευλογιά προβάτου και αιγών 

33. Σπληνάνθραξ των μηρυκαστικών, μονόπλων και χοίρων 

34. Τρυπανοσωμίαση των μονόπλων 

35. Μάλις 

36. Λύσσα 

37. Βρουκέλλωση των βοοειδών 

38. Βρουκέλλωση των προβάτων και αιγών 

39. Βρουκέλλωση των χοίρων 

40. Φυματίωση των βοοειδών 

41. Λοιμώδης πλευροπνευμονία των αιγών 

42. Λοιμώδης αναιμία των ιπποειδών 

43. Μολυσματική αγαλαξία των προβάτων και αιγών 

44. Μολυσματική ποδοδερματίτιδα των αιγοπροβάτων 

45. Λεϊσμανιάσεις 

46. Εσωτερική ακαρίαση των μελισσών 

47. Εξωτερική ακαρίαση των μελισσών 

48. Αμερικανική και Ευρωπαϊκή σηψιγονία των μελισσών 

49. Νοζεμίαση των μελισσών 

50. Λοιμώδης αιμοποιητική νέκρωση των σαλμονιδών 

51. Αιμορραγική ιοσηψαιμία των σαλμονιδών 

52. Λοιμώδης νεκρωτική παγκρεατίτιδα των σαλμονιδών 

53. Μολυσματικός ύδρωψ των κυπρινιδών 

53. Μυξοσωμίαση ή λεπτοσποριδίαση των σαλμονιδών. 

Με απόφαση του Υπουργού Γεωργίας και μετά από σχετική εισή- 

γηση της αρμόδιας Δ/νσης του Υπουργείου Γεωργίας μπορεί να συ¬ 
μπληρώνεται ο πίνακας αυτός και με άλλα νοσήματα, τα οποία είναι δυ¬ 
νατόν να προσβάλλουν επικίνδυνα την κτηνοτροφία της χώρας. 

Άρθρο 4 

1. Με απόφαση του Υπουργού Γεωργίας μπορεί να ανατίθεται σε 
υπαλλήλους ή εργάτες, που υπηρετούν στις περιφερειακές κτηνιατρικές 
υπηρεσίες, η εκτέλεση καθηκόντων υγειονοφύλακα 

2. Κύριο έργο των υγειονοφυλάκων είναι η άμεση παρακολούθηση 
τήρησης των υγειονομικών και λοιπών μέτρων που λαμβάνονται για 
την καταπολέμηση των νοσημάτων των ζώων, των υγειονομικών και 
λοιπών μέτρων ιρου λαμβάνονται για την εφαρμογή των προγραμμά¬ 
των εξυγίανσης της κτηνοτροφίας καθώς και η καταγγελία στις αρμό¬ 
διες υπηρεσίες αυτών που παραβιάζουν τα λαμβανόμενα μέτρα. 

Άρθρο 5 

Οι παραβάτες ή όσοι αρνούνται να συμμορφωθούν προς τις διατάξεις 
του παρόντος διατάγματος, τιμωρούνται σύμφωνα με τα οριζόμενα στην 
παράγρ. 2 του άρθρου μόνου του Α.Ν. της 23/24.1.1936. 

Άρθρο 6 

Από την έναρξη ισχύος του παρόντος δ/τος καταργούνται: 

α) Το άρθρο 4 του Β. Δ/τος της 26.3/24.4.1936 «Περί μέτρων 
προς πρόληψιν και καταστολήν των μεταδοτικών νόσων των κατοικί¬ 
διων ζώων» (ΦΕΚ Α 174) και 

β) Το Π.Δ. 1142/1980 «Περί επιβολής υγειονομικών και λοιπών 
μέτρων δια την προστασίαν και εξυγίανσιν της κτηνοτροφίας από λοι¬ 
μώδη και παρασιτικά νοσήματα των ζώων και τροποποιήσεως του άρ¬ 
θρου 4 του από 26.3.1936 Β.Δ. «περί μέτρων προς πρόληψιν κάι κατα¬ 
στολήν των μεταδοτικών νόσων των κατοικίδιων ζώων» (ΦΕΚ Α 288). 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 134 (4) 

Μεταφορά πλεονασμάτων του Κλάδου Ασθένειας του Ταμείου Ασφαλί- 
σεως Προσωπικού ΟΤΕ στον Κλάδο Συντάξεως αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 861/1979 (ΦΕΚ 2/Α/ 
5.1.79), όπως τροποποιήθηκε με το άρθρο 8 του Ν. 1276/1982 
(ΦΕΚ 100/Α/24.8.82). 

2. Τις διατάξεις των άρθρων 23 (παρ. 1), 24 (παρ. 1 και 2 περιπτ. γ) 
και 27 (παρ. 1 περιπτ. δ) του Ν. 1558/1985 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

3. Την υπ’ αρ. Υ 1660/1007556/116/0006/23.1.1992 (Β’ 31) 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Οι¬ 
κονομικών». 

4 Την υπ’ α Ρ . Φ.Υ. 1540/18.9.1991· (ΦΕΚ 754/Β/ 
19.9.1991) Απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλίσεων Δ. Σιούφα». 

5. Τη γνώμη του Δ.Σ. του Ταμείου Ασφαλίσεως Προσωπικού ΟΤΕ, 
που διατυπώθηκε κατά την υπ’ αριθμ. 3092/25.10.1990 συνεδρίασή 
του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την υπ’ αριθμ. 35/10.7.91 συνεδρίασή του, της ΚΣΤ περιό¬ 
δου. 

7. Την υπ’ αριθμ. 82/1992 γνωμοδότηση του Συμβουλίου της Επι¬ 
κράτειας, ύστερα από πρόταση των Υφυπουργών Υγείας, Πρόνοιας και 
Κοινωνικών Ασφαλίσεων και Οικονομικών, αποφασίζουμε: 

Άρθρο μόνο 

Επιτρέπεται η μεταφορά ποσού ενός δισεκατομμυρίου τριακοσίων 


εκατομμυρίων (1.300.000.000) δρχ. από τα πλεονάσματα του Κλά¬ 
δου Ασθένειας στον Κλάδο Σύνταξης του ΤΑΠ-ΟΤΕ, για την αντιμετώ¬ 
πιση εκτάκτων και επειγουσών αναγκών του. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

Κ. ΓΙΑΤΡΑΚΟΣ ΔΗΜ. ΣΙΟΥΦΑΣ 

-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 135 (5) 

Υπαγωγή των δαπανών του Οργανισμού Αντισεισμικού Σχεδιασμού 
και προστασίας (ΟΑΣΠ) σε προληπτικό έλεγχο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 18 του Ν.Δ. 1265/72 «Περί ελέγχου 
των δαπανών του κράτους των Οργανισμών Τοπικής Αυτοδιοικήσεως 
και των άλλων Νομικών Προσώπων Δημοσίου Δικαίου ως και των λο¬ 
γαριασμών των δημοσίων υπολόγων και παρακολουθήσεως των εσό¬ 
δων των» (ΦΕΚ 197/Α/8,11.72). 

2. Τις διατάξεις του Ν.Δ. 496/74 «Περί Λογιστικού των Νομικών 
Προσώπων Δημοσίου Δικαίου» (ΦΕΚ 204/Α/19.7.74). 

3. Τις διατάξεις του Ν. 1349/83, Σύσταση Οργανισμού Αντισεισμι¬ 
κού Σχεδιασμού και Προστασίας και άλλες διατάξεις» (ΦΕΚ 52/Α/ 
25.4.83). 

4. Τις διατάξεις του άρθρου 24 παρ. 3 περ. ε’ του Ν. 1558/85, «Κυ¬ 
βέρνηση και Κυβερνητικά Όργανα» (ΦΕΚ 137/Α/28.7.85). 

5. Την αριθμ. Υ. 1660/1007556/116/0006Α/23Π.92 (ΦΕΚ 
31 /Β/24.1.92) κοινή απόφαση Πρωθυπουργού και Υπουργού Οικονο¬ 
μικών περί αναθέσεως αρμοδιοτήτων Υπουργού Οικονομικών στον 
Υφυπουργό Οικονομικών. 

6. Την αριθμ. 398/91 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Δικαιοσύνης, Περιβάλλοντος, 
Χωροταξίας και Δημοσίων Έργων και του Υφυπουργού Οικονομικών, 
αποφασίζουμε: 

Άρθρο μόνο 

Επί των δαπανών του Οργανισμού Αντισεισμικού Σχεδιασμού και 
Προστασίας (ΟΑΣΠ), ΝΠΔΔ εποπτείας Γενικής Γραμματείας Δημο¬ 
σίων Έργων, ασκείται από το Ελεγκτικό Συνέδριο προληπτικός έλεγ¬ 
χέ· 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του διατάγματος αυτού. 

Αθήνα, 26 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Κ. ΓΙΑΤΡΑΚΟΣ Μ. ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙ Σ 

( 6 ) 

Πράξη Διοικητή αριθ. 2059/6.4.92 

(Άρθρο 1 του Ν. 1266/82) 

Διβυκρίνηση της ΠΔ/ΤΕ 2055/27.3.92 και ορισμός γραμματέων και 
αναπληρωτών της Δευτεροβάθμιας Επιτροπής Ελέγχου Παραβά¬ 
σεων Πιστωτικών Κανόνων. 1 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 2055/27.3.92, αποφάσισε τα ακόλουθα: 

1. Ορίζονται ο Χρήστος Βασιλόπουλος, Εντεταλμένος Τμηματάρχης 
Προϊστάμενος, ως γραμματέας της Δευτεροβάθμιας Επιτροπής Ελέγ¬ 
χου Παραβάσεων Πιστωτικών Κανόνών και οι Τμηματάρχες Αθανά¬ 
σιος Σπανός και Λουκάς Λαμπρόπουλος, ως αναπληρωτές του στην εν 
λόγω Επιτροπή. 

2. Διευκρινίζεται η ΠΔ/ΤΕ 2055/27.3.92, όσον αφορά τις αρμο¬ 
διότητες της Δευτεροβάθμιας Επιτροπής Ελέγχου Παραβάσεων Πι¬ 
στωτικών Κανόνων και της Ειδικής Δευτεροβάθμιας Επιτροπής Ελέγ¬ 
χου Παραβάσεων Πιστωτικών Κανόνων και ορίζεται ότι οι εν λόγω 
Επιτροπές είναι αρμόδιες να αποφασίζουν σε δεύτερο βαθμό επί προσφυ¬ 
γών κατά αποφάσεων τόσο της Πρωτοβάθμιας Επιτροπής Ελέγχου 
Παραβάσεων Πιστωτικών Κανόνων Αθηνών όσο και της αντίστοιχης 
Θεσσαλονίκης για καταπτώσεις ποινικών ρητρών και λοιπές κυρώσεις 
σε βάρος επιχειρήσεων που παραβιάζουν τους κανόνες χρηματοδότη- 
σης. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Διορθώνεται η δεύτερη λέξη «τρία (3)» του δεύτερου στίχου της δεύ¬ 
τερης παραγράφου του άρθρου 28 του Π. Δ/τος 11 «Αρμοδιότητες και 
διάρθρωση της Κεντρικής Υπηρεσίας του Υπουργείου Εξωτερικών» που 
δημοσιεύτηκε στο ΦΕΚ 3/27.1.92 (τ.Α') με την ορθή «τέσσερα (4)». 

(Από το Υπουργείο Εξωτερικών) 

-♦- 

( 8 ) 

Στο Π. Δ/γμα 99/1992, που δημοσιεύθηκε στο ΦΕΚ Α/46/ 
24.3.92, γίνονται οι εξής διορθώσεις: 

— Στο ΚΕΦ. Β, άρθρο 2, παρ. 1 από το εσφαλμένο «Η σύνταξη των 
μελετών των αρχαιολογικών εν γένει και εργασιών» στο ορθό «Η σύ¬ 
νταξη των μελετών των αρχαιολογικών εν γένει έργων και εργασιών». 

- Στο ΚΕΦ. Β , άρθρο 3, παρ. 3 από το εσφαλμένο «Ο μελετητής, 
' που αναλαμβάνει καθήκοντα σύμφωνα με την παράγραφο αυτής» στο 

ορθό «Ο μελετητής, που αναλαμβάνει καθήκοντα σύμφωνα με την πα¬ 
ράγραφο αυτή». 

- Στο ΚΕΦ. Γ, άρθρο 8, εδ. β από το εσφαλμένο «με βάση τη βελτί¬ 
ωση προσφορά» στο ορθό «με βάση τη βλετίστη προσφορά». 

- Στο ΚΕΦ. Γ’, άρθρο 13 τίθεται εντός παρενθέσεως το: ΦΕΚ Α' 
122, απαλείφονται τα εισαγωγικά μετά τον Ν. 1797/88 και τίθενται 
προ του τίτλου του νόμου αυτού, ως εξής: «Προμήθειες του Δημόσιου 
Τομέα και ρυθμίσεις συναφών θεμάτων». 

(Από το Υπουργείο Πολιτισμού) 

-♦- 

(9) 

Στις 2053/18.3.92 και 2054/18.3.92 πράξεις του Διοικητή της 
Τράπεζας της Ελλάδος που δημοσιεύτηκαν στο ΦΕΚ 49/1.4.92 
(τ.Α), γίνονται οι εξής διορθώσεις: Μετά το ονοματεπώνυμο του υπο- 
γράφοντος Διοικητή, προστίθενται τα κατωτέρω παραλειφθέντα: 

«Εγκρίνουμε την παραπάνω Πράξη Διοικητή καθώς και τη δημο¬ 
σίευσή της στην Εφημερίδα της Κυβερνήσεως». 

Αθήνα, 30 Μαρτίου 1992 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΣΤΕΦΑΝΟΣ ΜΑΝΟΣ» 

(Από την Τράπεζα της Ελλάδος) 









ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


